section_heading: Utakmica protiv Cibone 25. travnja 2010.
paragraph_text: Dušan Kecman postao je medijska zvijezda u Srbiji 25. travnja 2010. godine, kada je u završnoj utakmici NLB lige, odigranoj u zagrebačkoj Areni, protiv domaće Cibone s više od pola igrališta, šest desetinki prije isteka produžetka postigao pogodak za tri poena, čime je Partizan četvrti put uzastopno osvojio ovo natjecanje. U prethodnom napadu košarkaš Cibone Bojan Bogdanović također je postigao tricu u posljednjoj sekundi utakmice, nakon čega su svi igrači i stručni stožer Cibone počeli slaviti ušavši u igralište. Nekoliko trenutaka potom Kecman, koji se nije istaknuo u dotadašnjem tijeku utakmice, primio je loptu s nešto više od pola igrališta i uputio ju prema košu. Lopta se odbila od table i ušla u koš.,<ref> ostavivši u nevjerici oko 16 200 gledatelja koji su sa svojim miljenicima već slavili pobjedu. Sljedećeg dana Cibona je službeno uložila žalbu disciplinskom povjerenstvu NLB lige, smatrajući kako napad Partizana nije mogao otpočeti dok su strane osobe na igralištu.<ref> Žalba je, međutim, odbačena kao neregularna.<ref> Sam Kecman je skromno proslavio svoj uspjeh, ali je postao zvijezda dobivši i nadimke poput Kecman 0-0-6. Najveća športska televizijska kuća u SAD-u, ESPN, odabrala je u lipnju 2011. 10 najnevjerojatnijih športskih završnica u povijesti koje su zabilježile televizijske kamere. Devet od deset događaja odigralo se u Americi, a jedini koji nije upravo je ova Kecmanova trica koja je zauzela visoko treće mjesto.<ref>www.24sata.hr, "Kecmanova trica Ciboni u 10 najluđih sportskih završnica", objavljeno 19. lipnja 2011., pristupljeno 28. rujna 2013.